Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 513

6. évfolyam „B” tagozat Fejlesztési feladatok Készségfejlesztés – Tiszta intonálás, lágy éneklés, a rezonancia jó alkalmazása, tiszta érthetõ szövegmondás. – Az éneklés teljes önkontrollja. – A teljes zenei (éves) anyag fölényes technikájú éneklése. – Bonyolultabb koloratúra–gyakorlatok, trilla és nehezebb díszítõ elemek. – A legato, staccato, portato, leggiero, tenuto éneklés biztonságos alkalmazása. – A hangterjedelem teljes kiépítése. Ajánlott tananyag Az eddigi kötetek, továbbá: Kodály: Öt dal (EMB) Kodály: Megkésett melódiák Bartók: Öt dal op. 15, op.16 Az ifjú Bartók (EMB) Rachmanyinov, Berg, Webern, Schönberg dalai Kósa, Kadosa, Petrovics, Balassa, Kurtág, Farkas Ferenc és mások dalai Oratórium– és kantáta–kötetek Kortárs magyar, fiatal szerzõk (esetleg még kiadatlan) mûvei Követelmény A teljes zenei anyag fölényes technikájú éneklése. A hangterjedelem teljes kiépítése. Hangszeres és énekes partnerekkel való együttmûködés. Az éneklés teljes önkontrollja. Dinamikai és hangszínbeli árnyalás tökéletesítése. A könnyû mûfajok/sanzon, kuplé, operett, musical ismerete. Év végi vizsga ajánlott anyaga – Négy különbözõ stílusú mû, – Egy ária, – Egy kamaramû. A mûveket kotta nélkül (kivéve oratóriumária és kamaramû), zongorakísérettel kell elõadni. A vizsgaanyagból legalább két mûvet magyarul kell énekelni. Követelmények a program elvégzése után Az „A” tagozat végén A tanuló ismerje – az emberi hang anatómiai, mûködésbeli, hangfaji sajátosságait, technikai lehetõségeit, – a vokális irodalmat, annak jeles alkotó– és elõadómûvészeit, – a tanult anyagban elõforduló tempó– és karakterjelzéseket, egyéb elõadási jeleket, zenei mûszavakat és ezek jelentését, – a tanult mûvek zeneszerzõinek nevét, a mûvek címét, és tudja helyesen kiejteni és leírni azokat. Tudjon – az énekléshez szükséges módon helyesen lélegezni, – könnyed izomérzet mellett az elõadandó mû kívánalmai szerinti hangot adni, – tisztán intonálni, – hangfajának hangterjedelemén belül színben egyöntetûen, dinamikailag pedig árnyaltan énekelni, – bánni rezonáns üregeivel, illetve rekeszével, és azokat maximálisan kihasználni, – érthetõ és szép szövegmondással énekelni és beszélni, – összhangot teremteni a szöveg és a zenei anyag között, – értelmezni és megvalósítani tempóbeli és dinamikai elõírásokat a tanult darabokban, – zenemûveket az évfolyamának és egyéni képességeinek megfelelõen stílushûen, mûvészi kifejezéssel megszólaltatni. Legyen képes – rendszeres gyakorlásra, a saját hangképzõ szerv feletti ellenõrzésre, – helyes hangeszmény kialakítására, elsõsorban saját hangjának helyes hangfaji megítélésére, ezen belül az eszményi hangzás elérésére. Rendelkezzék – megfelelõ zenei memóriával, koncentráló– és állóképességgel, – jó elõadói készséggel, mûvészi fantáziával, a közönséggel való kapcsolatteremtési készséggel. A „B” tagozat végén (az „A” tagozat követelményein felül) – koloratúra–gyakorlatok, és díszítõ elemek, – a legato, staccato, portato, leggiero, tenuto éneklés biztonságos alkalmazása, – a hangterjedelem teljes kiépítése. Nagyobb anyag igényesebb feldolgozásával magasabb szint elérése. A tanuló legyen képes tudásáról számot adni az alábbiak pódiumon történõ bemutatásával: – Egy népdal vagy népdalfeldolgozás – Egy preklasszikus, barokk vagy klasszikus dal, – Egy romantikus dal. A mûvészeti alapvizsga követelményei A vizsga részei A vizsga gyakorlati vizsgarészbõl áll. A vizsga tantárgya és idõtartama Magánének fõtárgy „A” tagozat: minimum 10 perc „B” tagozat: minimum 15 perc A vizsga tartalma „A” tagozat – Egy népdalfeldolgozás; Farkas Ferenc: Béres legény... (EMB 1502 kötetben), Molnár–Kern: Szól a kakas már... (EMB 2251 kötetben), Zöld erdõben, zöld mezõben... (EMB 2251 kötetben) népdalfeldolgozások, ill. a Százszínû csokor c. kötet (EMB 5040) dalai: Pierlala, francia népdal, Vira, portugál népdal nehézségi szintjén. – Egy preklasszikus, barokk vagy klasszikus dal, esetleg ária; A dal mesterei I. II.( (EMB 1751, 2110) kötet: Scarlatti: Meddig tart e kínos élet (EMB 1751 kötetben), Caldara: Fényben fürdik a táj (EMB 1751 kötetben), Morley: Leány és legény (EMB 1751 kötetben) Haydn: Az elhagyott (EMB 1751 kötetben), Beethoven: Szeretlek (EMB 2110 kötetben) nehézségi szintjé). – Egy romantikus dal; Schubert: A vadrózsa (EMB 2110 kötetben), Jókedv (EMB 2110 kötetben), Könnyzápor (EMB 2110 kötetben), Schumann: Az árva (EMB 2262 kötetben), Az elhagyott lányka (EMB 2262 kötetben), Zöld hímes rét (EMB 2262 kötetben), Mendelssohn: A dalnak lenge szárnyán (EMB 2110 kötetben), Szívek, ha végül válnak (EMB 2110 kötetben), Viszontlátásra (EMB 2110 kötetben), Aratódal (EMB 2110 kötetben), ill. A dal mesterei II. III. (EMB 2110, 2262). kötet dalainak nehézségi szintjén. A mûveket lehetõleg kotta nélkül kell énekelni. „B” tagozat – Egy dal Kodály: A magyar népzene (Universal) sorozatból; (Kocsi szekér, kocsi szán..., Ludaim, ludaim, Bárcsak engem valaki megkérne... nehézségi szintjén. – Egy preklasszikus, barokk vagy klasszikus dal, vagy ária; Caldara: Szívem szép álma (EMB 2909 kötetben); Carissimi: Így élni nem tudok (EMB 2909 kötetben); Händel: Jöjj és járjad (EMB 2909 kötetben); Ó, jaj, vajon csak emlék (EMB 3118 kötetben); Pergolesi: Nina (EMB 2909 kötetben); Beethoven: Rózsalánc (EMB 4470 kötetben); Mozart: Barbarina áriája a Figaro házassága c. operából, illetve A dal mesterei: IV (EMB 2909)., V (EMB 3118)., VII/a (EMB 4470) kötetek dalai nehézségi szintjén. – Egy romantikus dal; Csajkovszkij: Csak az, ki vágyban ég (EMB 5378 kötetben); Egy szót sem, ó, kérlek (EMB 5378 kötetben); Áldás; Brahms: Útban a kedveshez (EMB 2262 kötetben); Vasárnap (EMB 4472 kötetben); Kárbaveszett szerenád (EMB 4472 kötetben), Wolf: Harmatos reggel (EMB 2262 kötetben), illetve A dal mesterei VII/c (EMB 4472), Énekiskola III (EMB 12288)., Csajkovszkij: Dalok (Peters)és románcok (EMB 5378) darabjai nehézségi szintjén. – Egy XX. századi szerzõ dala; Farkas: Gitárdalok (EMB 12897), Kósa: Veronika dala; Gyermekdalok (EMB 12508) nehézségi szintjén. A mûveket kotta nélkül kell énekelni. A vizsga értékelése – megfelelés az elõírt követelményeknek, – helyes légzés, testtartás, – intonáció, – helyes ritmus és tempó, – zenei stílus és az elõírások megvalósítása, – memória, – állóképesség, – elõadásmód, tartalmi érzékenység, – technikai és mûvészi megvalósítás, – hangszínek iránti differenciáló képesség, – szép, érthetõ szövegmondás. A tananyag feldolgozásához szükséges kötelezõ (minimális) taneszközök Jól felhangolt zongora vagy pianínó. Metronóm. Teljes alakot visszaadó tükör. ZENEISMERET TANSZAK SZOLFÉZS KÖTELEZÕ A szolfézsnak, mint kötelezõ tantárgynak két elõképzõ és négy alapfokú évfolyama van, követelményei megegyeznek a szolfézs tantárgy azonos évfolyamainak követelményeivel. Az elõképzõ évfolyamok elvégzése nem kötelezõ. A 4. évfolyam végén alapvizsga tehetõ. A szolfézstanítás – a hangszertanítással szerves egységben – a zene megszerettetését, megértését, valamint a késõbbi öntevékeny muzsikálás és zenehallgatás iránti igény kialakulását kívánja megalapozni. A zenemûvek élményt nyújtó megismerésén és megértésén túl a tantárgy sajátosságából adódóan a hangsúly a tanítás folyamatában a zenei ismeretek elsajátíttatására, a képesség– és készségfejlesztésre, a kreativitás és a tudás alkalmazásának kimunkálására kerül. A végsõ cél a globális zenei látásmód és gondolkozás alapjainak kialakítása, elindítása az alapfokú szolfézstanításban is: „A tanuló, hallja, amit lát és lássa, amit hall!” (Kodály Zoltán) A tantervi program e cél elérését kívánja segíteni azzal, hogy az általános zenei képességek fejlesztését és a zenei alapismeretek elsajátítását pedagógiai folyamattá szervezi. Külön figyelmet fordít arra, hogy e tevékenység gazdagítsa a tanulót a zene megszólaltatásának és befogadásának örömével. A szolfézstanítás célja, feladata: A tanulók zenei készségeinek kimûvelése, képességeik fejlesztése és ismereteik bõvítése az alábbi területeken: – belsõ hallás – ritmus–metrum, – tiszta intonáció, – tájékozódás a magassági viszonyokban (relációk, hangközök), – dallamhallás, – többszólamúság – harmóniaazonosítás – zenei olvasás – írás, – zenei szerkezet (forma), – zenei memória, – zenehallgatás ( zeneértés) – a kreativitás fejlesztése, – rögtönzés, – a megszerzett tudás alkalmazása, – a hangszertanulás segítése, – a zenei szaknyelv legfontosabb kifejezéseinek megismertetése, – a zenei mûveltség igényének kialakítása, – a társmûvészetek iránti nyitottság megalapozása – a zenei pályára készülõ tanulók felkészítése a továbbtanulásra – a tanulók személyiségének erkölcsi és szellemi formálása; nemzeti identitástudatuk megerõsítése, érzelemviláguk kibontakoztatása Rendelkezzék a tanuló – olyan késztetéssel, mely a választott – eddig tanult – muzsikálási formát élete szerves részévé teszi, – a tanulmányai során elsajátított készség–, jártasság–, ismeret–repertoárral, melyek eszközt biztosítanak a zene belsõ elképzeléséhez, értelmezéséhez, stílusos megszólaltatásához, – olyan zenei áttekintõképességgel, melynek birtokában önállóan meg tudja oldani a képesség–készség szintjének megfelelõ zenei feladatokat, – biztos zenei ízléssel és ítélõ képességgel és – a zene iránti elkötelezettséggel. Elõképzõ évfolyamok

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes